b'\n_START_ARTICLE_\nPomer\n_START_SECTION_\nGeografija\n_START_PARAGRAPH_\nPomer je naselje, ki le\xc5\xbei okoli 8 km jugovzhodno od Pule na koncu istoimenskega zaliva  ob cesti, ki povezuje Medulin z Banjolami. V neposredni bli\xc5\xbeini naselja je v borovem gozdu postavljen avto kamp._NEWLINE_Pomer, ki je bil v preteklosti pomembno goji\xc5\xa1\xc4\x8de \xc5\xa1koljk je danes znano predvsem po marini in poletnih glasbenih koncertih.\n_START_SECTION_\nGospodarstvo\n_START_PARAGRAPH_\nGlavna gospodarska dejavnost je turizem. Pod naseljem v Medulinskem zalivu le\xc5\xbei marina -  "Marina ACI Pomer". Marina ima 220 privezov v morju (globina 3 do 4 m) in 30 na kopnem, servis za popravilo plovil in 10 t dvigalo.'